Document ID: 31986R0265

Title and Content:
***** ΚΑΝΟΝΙΣΜΟΣ (ΕΟΚ) αριθ. 265/86 ΤΟΥ ΣΥΜΒΟΥΛΙΟΥ της 4ης Φεβρουαρίου 1986 για παράταση του προσωρινού δασμού αντιντάμπινγκ που έχει επιβληθεί στις εισαγωγές ορισμένων ηλεκτρονικών ζυγών καταγωγής Ιαπωνίας ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11 παράγραφος 5, την πρόταση της Επιτροπής, Εκτιμώντας: ότι, με τον κανονισμό (ΕΟΚ) αριθ. 2865/85 (2), η Επιτροπή επέβαλε προσωρινό δασμό αντιντάμπινγκ στις εισαγωγές ηλεκτρονικών ζυγών καταγωγής Ιαπωνίας· ότι ένας εξαγωγέας, ο οποίος αντιπροσωπεύει σημαντικό τμήμα των σχετικών εμπορικών συναλλαγών, ζήτησε την παράταση της περιόδου ισχύος του προσωρινού δασμού για μια περίοδο όχι μεγαλύτερη των δύο μηνών· ότι ο εν λόγω εξαγωγέας δικαιολόγησε το αίτημά του, επικαλούμενος το γεγονός ότι έχει ανάγκη της συμπληρωματικής προθεσμίας για να είναι σε θέση να προσκομίσει στην Επιτροπή επιπλέον στοιχεία χρήσιμα για την υπεράσπιση των συμφερόντων του · ότι, λαμβάνοντας υπόψη τις ιδιάζουσες συνθήκες, μπορεί να δοθεί θετική απάντηση στο αίτημα αυτό, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η ισχύς του προσωρινού δασμού αντιντάμπινγκ που έχει επιβληθεί με τον κανονισμό (ΕΟΚ) αριθ. 2865/85, στις εισαγωγές ηλεκτρονικών ζυγών καταγωγής Ιαπωνίας, παρατείνεται για χρονικό διάστημα όχι μεγαλύτερο από δύο μήνες. Άρθρο 2 Ο παρών κανονισμός αρχίζει να ισχύει την επόμενη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Με την επιφύλαξη του άρθρου 11 του κανονισμού (ΕΟΚ) αριθ. 2176/84 και κάθε άλλης απόφασης του Συμβουλίου, ο παρών κανονισμός εφαρμόζεται μέχρι τη λήψη οριστικών μέτρων εκ μέρους του Συμβουλίου ή, το αργότερο, μέχρι τη λήξη περιόδου δύο μηνών από τις 18 Φεβρουαρίου 1986. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 4 Φεβρουαρίου 1986.

Classification Labels:
1017
1015
703
36

Label Descriptions:
{"1017": "Αθέμιτος ανταγωνισμός", "1015": "Προστασία των συναλλαγών", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 956
2106
3581
6205
1845
1400

EuroVoc IDs (Expanded): 956
2106
3581
6205
1845
1400

Dataset Source: meu

Split: train